[pic] | EUROOPAN YHTEISÖJEN KOMISSIO |

Bryssel 26.8.2005

KOM(2005) 395 lopullinen

2005/0160 (CNS)

Ehdotus:

NEUVOSTON ASETUS

viinin yhteisestä markkinajärjestelystä annetun neuvoston asetuksen (EY) N:o 1493/1999 muuttamisesta

(komission esittämä)

PERUSTELUT

Tämän ehdotuksen tarkoituksena on tehdä joitakin teknisluonteisia muutoksia viinin yhteisestä markkinajärjestelystä annettuun neuvoston asetukseen (EY) N:o 1493/1999. Komissio aikoo lisäksi esittää vuonna 2006 alan uudistamista koskevan ehdotuksen, joka perustuu vaikutusten arvioinnin tuloksiin.

Viiniyttämisen sivutuotteiden tislaamisvelvollisuus Slovenian ja Slovakian viininviljelyvyöhykkeellä ehdotetaan korvattavaksi velvollisuudella poistaa valvotusti viiniyttämisen sivutuotteet.

Ehdotusluonnoksen tarkoituksena on myös muuttaa asetuksen (EY) N:o 1493/1999 liitettä Puolassa istutettujen viininviljelyalojen luokittelemiseksi A-viininviljelyvyöhykkeeksi.

Viininvalmistusmenetelmien osalta ehdotetaan hyväksyttäväksi useampia viininvalmistusmenetelmiä ja -käsittelyjä, jotka jotkin jäsenvaltiot ovat jo koemielessä hyväksyneet komission asetuksessa (EY) N:o 1622/2000 säädetyillä edellytyksillä. Saavutettujen tulosten perusteella voidaan katsoa, että näillä menetelmillä ja käsittelyillä voidaan varmistaa viiniyttämisen parempi hallinta ja kyseessä olevien tuotteiden parempi säilyvyys, eikä niistä ole vaaraa kuluttajien terveydelle. Kansainvälinen viinijärjestö (OIV) on jo tunnustanut ja hyväksynyt nämä jäsenvaltioiden kokeilemat käytänteet.

Lisäksi ehdotetaan, että määrätyillä alueilla tuotettujen tiettyjen kuohuviinien tuotantoa koskevaa poikkeusta sekä lupaa käyttää tiettyjä kieliä ja erityismainintoja viinien päällysmerkinnöissä jatkettaisiin.

2005/0160 (CNS)

Ehdotus:

NEUVOSTON ASETUS

viinin yhteisestä markkinajärjestelystä annetun neuvoston asetuksen (EY) N:o 1493/1999 muuttamisesta

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 37 artiklan,

ottaa huomioon komission ehdotuksen,

ottaa huomioon Euroopan parlamentin lausunnon,

ottaa huomioon Euroopan talous- ja sosiaalikomitean lausunnon,

sekä katsoo seuraavaa:

(1) Neuvoston asetuksen (EY) N:o 1493/1999[1] 27 artiklassa kielletään viinirypäleiden ylipuristaminen ja viinisakan puristaminen viinien heikon laadun estämiseksi ja säädetään sen vuoksi rypäleen puristejäännöksen ja viinisakan pakollisesta tislaamisesta. Koska Slovenian ja Slovakian viininviljelyvyöhykkeen tuotanto- ja markkinarakenteet pystyvät turvaamaan tämän säännöksen tavoitteiden saavuttamisen, alueen viinintuottajien osalta on aiheellista korvata viiniyttämisen sivutuotteiden tislaamisvelvollisuus velvollisuudella poistaa nämä sivutuotteet valvotusti.

(2) Asetuksen (EY) N:o 1493/1999 1 artiklan 3 kohdassa säädetään, että liittymisajankohtana päätetään, luokitellaanko Puola jäsenvaltioiden istutettujen viininviljelyalojen luokitsuta viininviljelyvyöhykkeisiin koskevassa liitteessä III olevaan A-viininviljelyvyöhykkeeseen. Puolan viranomaiset ovat toimittaneet komissiolle tiedot Puolassa istutetuista viininviljelyaloista ja niiden maantieteellisen sijainnin. Näiden tietojen perusteella voidaan katsoa, että kyseiset viininviljelyalat voidaan luokitella A-viininviljelyvyöhykkeeseen.

(3) Asetuksen (EY) N:o 1493/1999 liitteessä IV vahvistetaan luettelo viininvalmistuksessa hyväksytyistä viininvalmistusmenetelmistä ja -käsittelyistä. Eräät jäsenvaltiot ovat koemielessä hyväksyneet useita viininvalmistusmenetelmiä ja -käsittelyjä viinin yhteisestä markkinajärjestelystä annetun asetuksen (EY) N:o 1493/1999 soveltamista koskevista yksityiskohtaisista säännöistä sekä viininvalmistusmenetelmiä ja -käsittelyjä koskevista yhteisön säännöistä 24 heinäkuuta 2000 annetussa komission asetuksessa (EY) N:o 1622/2000[2] säädetyillä edellytyksillä. Saavutettujen tulosten perusteella voidaan katsoa, että näillä menetelmillä ja käsittelyillä voidaan varmistaa viiniyttämisen parempi hallinta ja kyseessä olevien tuotteiden parempi säilyvyys, eikä niistä ole vaaraa kuluttajien terveydelle. Kansainvälinen viinijärjestö on jo tunnustanut ja hyväksynyt nämä jäsenvaltioiden kokeilemat käytänteet. Sen vuoksi on aiheellista hyväksyä lopullisesti nämä viininvalmistusmenetelmät ja -käsittelyt yhteisön tasolla.

(4) Asetuksen (EY) N:o 1493/1999 liitteessä VI olevan D kohdan 1 alakohdan mukaisesti tma-laatuviinejä saa tuottaa ainoastaan tuottajajäsenvaltion luettelossa olevista viiniköynnöslajikkeista peräisin olevista ja määritellyltä alueelta korjatuista rypäleistä. Mainitun liitteen D kohdan 2 alakohdan mukaan kuitenkin silloin kun kyseessä on tuottajajäsenvaltion erityisten säännösten mukainen perinteinen käytäntö, tämä jäsenvaltio voi sallia 31 päivään elokuuta 2005 saakka nimenomaisin luvin ja jollei asianmukaisesta valvonnasta muuta johdu, että tma-laatukuohuviiniä valmistetaan korjaamalla tämän viinin perustuotetta lisäämällä siihen yhtä tai useampaa sellaista viinituotetta, joka ei ole peräisin siltä määritellyltä alueelta, jonka nimellä tämä viini on varustettu.

(5) Italia on soveltanut tätä poikkeusta tma-laatuviinien ”Conegliano-Valdobbiadene” ja ”Montello e Colli Asolani” valmistukseen. Tällaisten viinien perinteistä tuotantokäytäntöä koskevien rakenteellisten seikkojen mukauttamiseksi on aiheellista jatkaa poikkeuksen soveltamista 31 päivään joulukuuta 2007.

(6) Asetuksen (EY) N:o 1493/1999 liitteessä III olevan 1 kohdan c alakohdassa säädetään, että Tanskan ja Ruotsin viininviljelyalueet kuuluvat A-viininviljelyvyöhykkeeseen. Nämä jäsenvaltiot voivat nykyisin tuottaa maantieteellisellä merkinnällä varustettuja pöytäviinejä. Sen vuoksi on aiheellista sisällyttää liitteessä VII olevan A kohdan 2 alakohtaan maininnat ”Lantvin” ja ”Regional vin”.

(7) On aiheellista, että liitteessä VII olevan D kohdan 1 alakohdan b alakohdassa ja liitteessä VIII olevan F kohdan a alakohdassa vahvistettuja poikkeuksia, jotka antavat luvan käyttää päällysmerkinnöissä yhtä tai useampaa yhteisön virallisista kielistä, sovelletaan Kyprokseen.

(8) Sen vuoksi asetusta (EY) N:o 1493/1999 on syytä muuttaa,

ON ANTANUT TÄMÄN ASETUKSEN:

1 artikla

Muutetaan asetus (EY) N:o 1493/1999 seuraavasti:

1) Korvataan 27 artiklan 7 kohta seuraavasti:

”7. Jokaisen sellaisen luonnollisen henkilön, oikeushenkilön tai henkilöryhmittymän, joka käsittelee A-viininviljelyvyöhykkeeltä tai B-viininviljelyvyöhykkeen saksalaisesta osasta taikka Tšekissä, Itävallassa, Sloveniassa tai Slovakiassa viininviljelykseen istutetulta alueelta korjattuja rypäleitä, on poistettava tästä käsittelystä aiheutuneet sivutuotteet valvonnan alaisena ja määriteltävissä olosuhteissa.”

2) Muutetaan liitteet III, IV, VI, VII ja VIII tämän asetuksen liitteen mukaisesti.

2 artikla

Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä .

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä

Neuvoston puolesta

Puheenjohtaja

LIITE

Muutetaan asetuksen (EY) N:o 1493/1999 liitteet seuraavasti:

1) Korvataan liitteessä III olevan 1 kohdan c alakohta seuraavasti:

”c) Belgiassa, Tanskassa, Irlannissa, Alankomaissa, Puolassa, Ruotsissa ja Yhdistyneessä kuningaskunnassa: näiden maiden koko viinialue.”

2) Muutetaan liite IV seuraavasti:

a) Muutetaan 1 kohta seuraavasti:

i) Korvataan i alakohta seuraavasti:

”i) rypäleen puristemehun ja käymistilassa olevien uusien viinien käsitteleminen viininvalmistuskäyttöön tarkoitetulla hiilellä, tiettyyn rajaan asti;”

ii) Lisätään j alakohtaan ensimmäisen luetelmakohdan jälkeen luetelmakohta seuraavasti:

”– kasviperäiset proteiiniaineet,”

iii) Lisätään kohta seuraavasti:

”s) L-askorbiinihapon lisääminen tiettyyn rajaan asti;”

b) muutetaan 3 kohta seuraavasti:

i) Lisätään m alakohtaan ensimmäisen luetelmakohdan jälkeen luetelmakohta seuraavasti:

”– kasviperäiset proteiiniaineet,”

ii) Lisätään seuraavat alakohdat:

”zc) dimetyylidikarbonaatin (DMDC) lisääminen niiden mikrobiologisen stabiloinnin varmistamiseksi tietyissä rajoissa ja määriteltävillä edellytyksillä;

”zd) hiivan mannoproteiinien lisääminen.”

3) Korvataan liitteessä VI olevan D kohdan 2 alakohdan ensimmäisessä alakohdassa oleva päivämäärä ”31 päivään elokuuta 2005” päivämäärällä ”31 päivään joulukuuta 2007”.

4) Muutetaan liite VII seuraavasti.

a) Korvataan A kohdan 2 alakohdan b alakohdan kolmas luetelmakohta seuraavasti:

”– jokin seuraavista merkinnöistä erikseen määriteltävin edellytyksin: ”Vino de la tierra”, ”οίνος τοπικός”, ” zemské víno ”, ”regional vin”, ”Landwein”, ”ονομασία κατά παράδοση”, ”regional wine”, ”vin de pays”, ”indicazione geografica tipica”, ” tájbor ”, ” inbid tradizzjonali tal-lokal ”, ”landwijn”, ”vinho regional”, ” deželno vino PGO ”, ” deželno vino s priznano geografsko oznako ”, ” geograafilise tähistusega lauavein ”, ”lantvin”. Jos käytetään jotain näistä merkinnöistä, on merkintä ”pöytäviini” tarpeeton;”

b) Korvataan D kohdan 1 alakohdan kolmas alakohta seuraavasti:

”Kreikasta ja Kyproksesta peräisin olevissa tuotteissa toisessa alakohdassa tarkoitetut merkinnät voidaan kuitenkin toistaa yhdellä tai useammalla muulla yhteisön virallisella kielellä.”

5) Korvataan liitteessä VIII olevan F kohdan a alakohta seuraavasti:

”a) seuraavat merkinnät tehdään vain sen jäsenvaltion virallisella kielellä, jonka alueella valmistus on tapahtunut:

- tma-laatukuohuviinien osalta B kohdan 4 alakohdan toisessa luetelmakohdassa tarkoitetun määritellyn alueen nimeä koskeva merkintä,

- tma-laatukuohuviinien tai laatukuohuviinien osalta E kohdan 1 alakohdassa tarkoitetun muun maantieteellisen alueen nimeä koskeva merkintä.

Ensimmäisessä ja toisessa luetelmakohdassa tarkoitettujen Kreikassa ja Kyproksessa valmistettujen tuotteiden osalta nämä merkinnät voidaan kuitenkin toistaa yhdellä tai useammalla muulla yhteisön virallisella kielellä.”

RAHOITUSSELVITYS |

PÄIVÄMÄÄRÄ: 1.7.2005 |

1. | BUDJETTIKOHTA: 05 02 09 | MÄÄRÄRAHAT: 1 228 milj. euroa |

2. | TOIMENPITEEN NIMI: Neuvoston asetus viinin yhteisestä markkinajärjestelystä annetun asetuksen (EY) N:o 1493/1999 muuttamisesta |

3. | OIKEUSPERUSTA: Perustamissopimuksen 37 artikla |

4. | TOIMENPITEEN TAVOITE: Neuvoston asetuksen (EY) N:o 1493/1999 saattaminen ajan tasalle |

5. | VAIKUTUKSET TALOUSARVIOON | 12 KUUKAUDEN JAKSO (milj. euroa) | KULUVA VARAINHOITO-VUOSI 2005 (milj. euroa) | SEURAAVA VARAINHOITO-VUOSI 2006 (milj. euroa) |

5.0 | MENOT - EY:N TALOUSARVIOSTA(TUET/INTERVENTIOT) - KANSALLISISTA TALOUSARVIOISTA - MUISTA LÄHTEISTÄ |

5.1 | TULOT - EY:N OMAT VARAT(MAKSUT/TULLIT) - KANSALLISELLA TASOLLA |

2007 | 2008 | 2009 | 2010 ja seur. |

5.0.1 | MENOARVIO | -0,68 | -0,68 | -0,68 | -0,68 |

5.1.1 | TULOARVIO |

5.2 | LASKUTAPA: |

6.0 | MAHDOLLISUUS RAHOITUKSEEN TOTEUTETTAVANA OLEVAN TALOUSARVION KYSEISEEN LUKUUN OTETUISTA MÄÄRÄRAHOISTA | KYLLÄ/EI |

6.1 | MAHDOLLISUUS RAHOITUKSEEN TOTEUTETTAVANA OLEVAN TALOUSARVION LUKUJEN VÄLISILLÄ SIIRROILLA | KYLLÄ/EI |

6.2 | LISÄTALOUSARVION TARVE | KYLLÄ/EI |

6.3 | MYÖHEMPIIN TALOUSARVIOIHIN OTETTAVAT MÄÄRÄRAHAT | KYLLÄ/EI |

HUOMAUTUKSIA: Kyseisestä toimenpiteestä syntyy 0,681 miljoonan euron säästöt vuodesta 2006 alkaen (ks. laskelma). Koska Puolassa on viiniviljelmiä vain noin 100 hehtaaria, vaikutukset talousarvioon ovat vähäiset. Rahoituskulujen budjettisäästöt Slovakian ja Slovenian sivutuotteiden osalta Slovenia 700 000 hl Slovakia 500 000 hl Yhteensä 1 200 000 hl Viininvalmistuksen sivutuotteet: 3,5 % 1 200 000:sta 42 000 hl A Tislaus 42 000 1 % = 4 200 hl alkoholia 4 200 0,6 100 2 520 00 € B Haltuunotettu alkoholi (115,9-19+5,32) x 4 200 = 429 324 € Säästöt yhteensä 681 324 € eli 0,681 milj. € säästöt vuodesta 2006 alkaen |

[1] EYVL L 179, 14.7.1999, s. 1. Asetus sellaisena kuin se on viimeksi muutettuna komission asetuksella (EY) N:o 1795/2003 (EUVL L 262, 14.10.2003, s. 13).

[2] EYVL L 194, 31.7.2000, s. 1. Asetus sellaisena kuin se on viimeksi muutettuna asetuksella (EY) N:o 1428/2004 (EUVL L 263, 10.8.2004, s. 7).